CS-IN MIZORAM SECRETARIAT BUILDING CHEITHAR A HAWNG,"1549/2024-2025 Aizawl 12th August, 2024 : Vawiin tlailam Dar 4 khan Mizoram Secretariat (Building No. 1) Ground Floor-ah Mizoram Secretariat cheithar lehna (Renovated Secretariat building) Inaugural Function hman a ni a. Dr. Renu Sharma, IAS, Chief Secretary, Govt. of Mizoram chuan hmanpuiin a hawng. Mizoram Chief Secretary chuan Secretariat-a thawk zawng zawngte chu nitina an hun tam zawk an hmanna hmun anih avangin hetianga Smart City hnuaia siamthat a, cheithar a ni chu lawmawm a tih thu a sawi a. Kan ram leh kan thawhsak mipuite tan theihtawpchhuah zel turin Secretariat-a a thawhpui zawng zawngte chu a sawm a. He Project a lo puitlin theihna tura tha leh zung thawhtu zawng zawng, a bik takin Mizoram PWD, Smart City Project CEO, Pu CC Lalchhuangkima, Pi Irene Zohlimpuii Chawngthu leh Pi Carol VLMS Dawngkimi te'n an ngaihtuahna hlu tak senga building mawina phochhuak tura theihtawp an chhuahna-ah lawmthu a sawi bawk a ni. Mizoram Secretariat Building cheithar lehna hna hi Architecture Wing of Mizoram PWD leh Mizoram PWD kaltlanga Aizawl Building Division te'n thawkin Work Amount hi ₹5,75,18,235.00/- a ni a. Fund hi Aizawl Smart City Limited hnuaia hmuh a ni. Mizoram Secretariat building cheithar hi heng Main Gate, Conopy, Glass Facade, Railing siam that, Wainscoting, SPC flooring, Information and security kiosk, Corridor-a display frame thuamthar, Building No.1 pawnlam rawng hnawih thar, Commode toilet tihchangtlun, Side drain u-shape a siam kual, Signboard siam thar, Biometric Attendance leh CCtv Install thar, Digital Notice Board System Install, MLCP Building 3rd floor office room sak thar, Lift/Elevator siamthat leh siam thar, Air Conditioner drain pipe chei that, VIP Room rawng hnawih thar, Chief Secretary Conference Hall, Kitchen leh PS Room cheithar bakah Corridor-a tlawhtute thutna thutthleng 35 chei thar te an ni. He hun hi Pu Lalmalsawma Pachuau, IRS, Secretary to the Govt. of Mizoram, UD&PA Department chuan kaihruaiin report a pe a. Secretariat Building-a thawktute leh sawmbikte an tel a ni.",Dated: 12 th Aug 24 5:09 PM,https://dipr.mizoram.gov.in/post/cs-in-mizoram-secretariat-building-cheithar-a-hawng